**ДОКУМЕНТАЦИЯ**

**ЗА УЧАСТИЕ В ПРОЦЕДУРА ПО ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„Провеждане на чуждоезикови обучения в изпълнение на проект „НИП – модерна институция за съдебно обучение”, финансиран по Оперативна програма „Добро управление”**

В три обособени позиции, както следва:

**ОБОСОБЕНА ПОЗИЦИЯ № 1** с предмет: „Провеждане на присъствени обучения в групова форма по английски и френски език, нива В1, В2 и С1, както и по юридическа терминология”;

**ОБОСОБЕНА ПОЗИЦИЯ № 2** с предмет: „Провеждане на дистанционни обучения по общ английски и френски език, ниво В1, В2 и С1”

**ОБОСОБЕНА ПОЗИЦИЯ № 3** с предмет: „Провеждане на онлайн обучение по английски език във виртуална класна стая, нива В1, В2 и С1”

**одобрена с Решение № АП-17-7/19.05.2020 г. на заместник-директора на НИП и Възложител** (на основание заповед № РД-00-25/03.07.2017 г. на директора на НИП)

**СОФИЯ**

**Май 2020 година**

**СЪДЪРЖАНИЕ:**

**ЧАСТ ПЪРВА** РЕШЕНИЕ ЗА ОТКРИВАНЕ НА ОБЩЕСТВЕНАТА ПОРЪЧКА

**ЧАСТ ВТОРА** ОБЯВЛЕНИЕ ЗА ОТКРИВАНЕ НА ОБЩЕСТВЕНАТА ПОРЪЧКА

**ЧАСТ ТРЕТА** УКАЗАНИЕ ЗА УЧАСТИЕ

**РАЗДЕЛ I.** ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА.

ТЕХНИЧЕСКИ СПЕЦИФИКАЦИИ ЗА ВСЯКА ОБОСОБЕНА ПОЗИЦИЯ, ОБОСОБЕНИ В ОТДЕЛНИ ФАЙЛОВЕ

**РАЗДЕЛ II**. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. ОБЩИ ИЗИСКВАНИЯ
2. УСЛОВИЯ ЗА ДОПУСТИМОСТ НА УЧАСТНИЦИТЕ
3. КРИТЕРИИ ЗА ПОДБОР НА УЧАСТНИЦИТЕ
4. ГАРАНЦИИ

**РАЗДЕЛ III.** ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

**РАЗДЕЛ IV.** МЕТОДИКА ЗА ОЦЕНКА НА ОФЕРТИТЕ ЗА ВСЯКА ОБОСОБЕНА ПОЗИЦИЯ, ОБОСОБЕНИ В ОТДЕЛНИ ФАЙЛОВЕ

**РАЗДЕЛ V**. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

**РАЗДЕЛ VI.** ОБЯВЯВАНЕ НА РЕШЕНИЕТО ЗА ИЗБОР НА ИЗПЪЛНИТЕЛ

**РАЗДЕЛ VII**. СКЛЮЧВАНЕ НА ДОГОВОР

**РАЗДЕЛ VIII**. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

**РАЗДЕЛ IX.** ЗАКЛЮЧИТЕЛНИ УСЛОВИЯ

**ЧАСТ ЧЕТВЪРТА ОБРАЗЦИ НА ДОКУМЕНТИ**

1. Списък на документите, съдържащи се в офертата, подписан от участника – Образец № 1;
2. Образец на ЕЕДОП за попълване в информационната система за еЕЕДОП - <https://ec.europa.eu/tools/espd> ;
3. Предложение за изпълнение на поръчката, съответно за Обособена позиция № 1 и 3 – Образец № 3 и 3а;
4. Ценово предложение, съответно за Обособена позиция № 1 и 3 – Образец № 4 и 4а;
5. Декларация за конфиденциалност по чл. 102 от ЗОП - Образец № 5 и 5а;
6. Проекти на договори, съответно за Обособена позиция № 1 и 3 – Образец № 6 и 6a;

**ЧАСТ ПЪРВА**

**РЕШЕНИЕ ЗА ОТКРИВАНЕ НА ОБЩЕСТВЕНАТА ПОРЪЧКА**

**ЧАСТ ВТОРА**

**ОБЯВЛЕНИЕ ЗА ОТКРИВАНЕ НА ОБЩЕСТВЕНАТА ПОРЪЧКА**

**ЧАСТ ТРЕТА**

**УКАЗАНИЯ ЗА УЧАСТИЕ**

РАЗДЕЛ І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

**1. Предмет на обществената поръчка - „Провеждане на чуждоезикови обучения в изпълнение на проект „НИП – модерна институция за съдебно обучение”, финансиран по Оперативна програма „Добро управление”**

В три обособени позиции, както следва:

**ОБОСОБЕНА ПОЗИЦИЯ № 1** с предмет: „Провеждане на присъствени обучения в групова форма по английски и френски език, нива В1, В2 и С1, както и по юридическа терминология”;

**ОБОСОБЕНА ПОЗИЦИЯ № 2** с предмет: „Провеждане на дистанционни обучения по общ английски и френски език, ниво В1, В2 и С1”

**ОБОСОБЕНА ПОЗИЦИЯ № 3** с предмет: „Провеждане на онлайн обучение по английски език във виртуална класна стая, нива В1, В2 и С1”

**2. Прогнозна стойност на обществената поръчка**

Прогнозната стойност на обществената поръчка възлиза на:

Обща прогнозна стойност: **517 016,67** **лева без вкл. ДДС**, разпределена, както следва:

- Обособена позиция № 1 – **339 566,67 лв. без ДДС**;

- Обособена позиция № 2 – **28 700,00 лв. без ДДС**;

- Обособена позиция № 3 – **148 750,00 лв. без ДДС**;

Общата прогнозна стойност на обществената поръчка възлиза на **517 016,67** **лева без вкл. ДДС** (петстотин и седемнадесет хиляди, шестнадесет лв. и 67 ст./лв. без ДДС, изчислена по реда на чл. 21, ал. 2 и ал. 8 от ЗОП чрез провеждане на пазарни консултации (информацията, за които е налична на Профила на купувача на възложителя) и пазарно проучване.

Срокът за изпълнение на поръчката е както следва:

Обособени позиции № 1 и 3: Срокът за изпълнение на договора е до един месец преди изтичане срока на договора за БФП № BG05SFOP001-3.006-0002-C01 и приключване на заложените в проектното предложение дейности, съобразно летния сезон, ангажираността на обучаемите и официалните празници. Съгласно Насоките за кандидатстване за предоставяне на безвъзмездна финансова помощ по ОПДУ срокът за изпълнение на проекта е до 31.12.2021 г. При промяна на този срок автоматично се променя и срокът за изпълнение на поръчката. ВЪЗЛОЖИТЕЛЯТ уведомява ИЗПЪЛНИТЕЛЯ в 15-дневен срок за направената промяна.

**Прогнозната стойност на всяка отделна позиция от настоящата обществена поръчка се явява и максимална (пределна) цена на конкретния договор и не следва да бъде надвишавана.**

Прогнозната стойност на обществената поръчка се определя и възлага в съответствие с предвидените финансови средства по проекта съгласно Договор за предоставяне на безвъзмездна финансова помощ № BG05SFOP001-3.006-0002-C01, финансиран по Оперативна програма "Добро управление", съфинансирана от Европейския социален фонд, Приоритетна ос 3 „Прозрачна и ефективна съдебна система“, по процедура BG05SFOP001-3.006 - „Устойчиво повишаване на качеството на дейността на Националния институт на правосъдието и повишаване на компетентността на магистратите и съдебните служители чрез ефективно обучение“.

В случай, че в срока за изпълнение на дейностите по проекта бъде намалена отпусната безвъзмездна финансовата помощ, Възложителят може да не възложи целия обем от предвидените в обособените позиции дейности.

Общата стойност на обществената поръчка по трите обособени позиции е в размер общо на 517 016,67 лева без вкл. ДДС, разпределена, както следва:

- Обособена позиция № 1 – 339 566,67 лв. без ДДС;

- Обособена позиция № 2 – 28 700,00 лв. без ДДС;

- Обособена позиция № 3 – 148 750,00 лв. без ДДС;

Съгласно чл. 21, ал. 6 от ЗОП, Възложителят има право да възлага обособени позиции по реда, валиден за индивидуалната стойност на всяка от тях, при условие че стойността на съответната обособена позиция не надхвърля 156 464 лв. за доставки и услуги и стойността на обособената позиция, възложена по този начин, не надхвърля 20 на сто от общата стойност на поръчката. В тези случаи независимо от остатъчната стойност на поръчката тя се възлага по реда, приложим към общата прогнозна стойност на цялата поръчка.

Имайки предвид горното, прогнозната стойност на Обособена позиция № 1 и 3 представлява 94.45 % от общата стойност на поръчката. Прогнозната стойност на Обособена позиция № 2 представлява 5.55 % от общата стойност на поръчката.

Тъй като прогнозната стойност на обособена позиция № 2 възлиза на обща сума 28 700.00 лева без ДДС, същата попада в приложното поле на чл. 20, ал. 4, т. 2 от ЗОП и ще бъде възложена от Възложителя чрез директно сключване на договор.

***С оглед изложеното и на основание чл. 21, ал. 6 от ЗОП, Обособена позиция № 2 ще бъде възложена по реда на чл. 20, ал. 4, т. 2 от ЗОП – чрез директно възлагане. В изпълнение на чл. 21, ал. 6 от ЗОП, остатъчната стойност (явяваща се общата прогнозна стойност за обособени позиции № 1 и 3), предвид нейния размер и общата стойност на поръчката, се възлага с настоящата обществена поръчка чрез провеждане на открита процедура по чл. 18, ал. 1, т. 1 от ЗОП.***

**3. Възложител**

Възложител на настоящата обществена поръчка е директорът на Националния институт на правосъдието (НИП), който упражнява тези правомощия чрез упълномощено длъжностно лице от администрацията на НИП на основание чл. 7 от ЗОП.

**4. Критерий за възлагане**

Критерият за възлагане е оптимално съотношение качество/цена.

**5. Вид процедура**

Откритa процедура по чл. 18, ал. 1, т. 1 от ЗОП.

**6. Обособени позиции**

Настоящата поръчка е разделена на обособени позиции.

Разделянето е в съответствие със Съображение 78 от уводната част на Директива 2014/24/ЕС на Европейския парламент и на Съвета от 26.02.2014 г. за обществените поръчки и за отмяна на Директива 2004/18/ЕО, съгласно което право на възлагащият орган е да прецени доколко е целесъобразно разделянето на поръчките на обособени позиции.

**ВАЖНО: На основание чл. 46, ал. 4 от ЗОП в настоящата процедура всяко заинтересовано лице може да участва само за една от двете обявени обособени позиции.**

**7. Финансиране**

Финансирането на настоящата обществена поръчка се осъществява с подкрепата на ОП „Добро управление“, съфинансирана от Европейския съюз чрез Европейския социален фонд, приоритетна ос № 3 „Прозрачна и ефективна съдебна система“, процедура: „Устойчиво повишаване на качеството на дейността на Националния институт на правосъдието и повишаване на компетентността на магистратите и съдебните служители чрез ефективно обучение“, при изпълнение на проект „НИП – модерна институция за съдебно обучение” и съгласно Административен договор за БФП № BG05SFOP001-3.006-0002-C01.

**7.1. Максимално допустимите единични цени:**

**7.1.1. Обособена позиция № 1:**

|  |  |  |  |
| --- | --- | --- | --- |
| ***№*** | ***Присъствени чуждоезикови обучения:*** | ***Прогнозен брой участници*** | ***Максимално допустима ед. цена в лева без вкл. ДДС на участник*** |
| ***1.*** | Присъствени езикови обучения по общ английски/френски език | 400 | 773,33\* |
| ***2.*** | Присъствени езикови обучения по правен английски/френски език | 100 | 302,33\* |

*\* При определяне на максимално допустимата ед. цена в лева без ДДС на участник е взето предвид стойността до втория знак след запетая.*

**Общата прогнозна стойност на тези дейности възлиза на 339 566,67 лв. без ДДС.**

Заложената единична прогнозна стойност се сформира в период, поради факта, че в бюджета по проекта от страна на Възложителя е заложена стойността за провеждане на присъствени обучения в размер на 407 480.00 лв. (четиристотин и седем хиляди, четиристотин и осемдесет лева) с ДДС. При намаляване на данъчната ставка сумата възлиза в размер на 339 566.666 (в период) лв. без ДДС. При изчисляване на единичната стойност на брой обучаващи се формира единична стойност в период (773,3333 лв. без ДДС за присъствени обучения по общ английски и френски език и 302,33333 лв. без ДДС за присъствени обучения по правен английски/френски език), закръгляването на която води до промяна на общата прогнозна стойност на обществената поръчка.

За нуждите на оценяването, участниците следва да има предвид, че предложените единични цени за изпълнение на обществената поръчка **следва да бъдат закръглени до втория знак** след десетичната запетая.

**ВАЖНО !!! В случай че участник представи ценова оферта с по-висока единична цена от посочената по-горе, то неговата оферта няма да бъде разглеждана и той ще бъде отстранен от участие в процедурата.**

**7.1.2. Обособена позиция № 3:**

|  |  |  |  |
| --- | --- | --- | --- |
| ***№*** | ***Онлайн обучение по чужд език:*** | ***Прогнозен брой участници*** | ***Максимално допустима ед. цена в лева без вкл. ДДС на участник*** |
| ***1.*** | Онлайн обучение по общ английски език във виртуална класна стая | 170 | 875,00 |

**Общата прогнозна стойност на тези дейности възлиза на 148 750,00 лв. без ДДС.**

**ВАЖНО !!! В случай че участник представи ценова оферта с по-висока единична цена от посочената по-горе, то неговата оферта няма да бъде разглеждана и той ще бъде отстранен от участие в процедурата.**

**7.2. Срок за плащане.**

Възложителят заплаща извършването на съответните услуги в срок до 30 (тридесет) дни след представяне на всички изискуеми документи и приемане на работата за съответната обособена позиция, както следва:

* Авансово плащане в размер на 25% от стойността на договора по съответната обособена позиция, платимо в срок до 30 (тридесет) дни след подписването на договора срещу предоставяне на гаранция за обезпечаване на 50 % от стойността на авансовото плащане без ДДС;
* Междинни плащания в общ размер до 55 % от стойността на договора по съответната обособена позиция. Всяко от междинните плащания е платимо в срок до 30 (тридесет) дни след завършването на обучението на всяка група и след представяне на всички изискуеми документи от страна на изпълнителя и приемане/одобряване на работата от страна на възложителя.

**Максималната стойност на авансовото и на междинните плащания не може да надхвърля 80 % от стойността на договора по съответната обособена позиция.**

* Окончателно плащане в размер на 20 % или оставащата разлика след изплащането на авансовото и междинните плащания от стойността на договора по съответната обособена позиция, се изплаща в срок до 30 (тридесет) дни след завършването на всички обучения и след подписването на окончателен протокол и от двете страни. Протоколът е за приемане/одобряване от страна на възложителя на цялата извършена от изпълнителя работа по съответния договор.
* Заплащането на съответните услуги се извършва само на база реално обучените участници и действително извършените разходи в рамките на Ценовото предложение на ИЗПЪЛНИТЕЛЯ.

РАЗДЕЛ ІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. **Общи изисквания**
   1. Откритата процедура е вид процедура за възлагане на обществени поръчки, при която всички заинтересовани лица могат да подадат оферта.

Заинтересовани лица са български или чуждестранни физически или юридически лица, включително техни обединения, които отговарят на определените в Закона за обществените поръчки (ЗОП) и предварително обявените от Възложителя условия.

Участниците - юридически лица в процедурата се представляват от законните представители или от лица, специално упълномощени за участие в процедурата, което доказват с изрично пълномощно, като отделно в електронния Единен европейски документ за обществени поръчки (еЕЕДОП) на участника се посочва информация относно обхвата на представителната власт на пълномощника.

**1.2.** В случай, че участникът е обединение (или консорциум), което не е регистрирано като самостоятелно юридическо лице, той представя към офертата си заверено копие от документ, който е подписан от всеки член на обединението и съдържащ минимум следната информация:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка;
  + уговаряне на солидарна отговорност, когато такава не е предвидена съгласно приложимото законодателство.

**1.2.1.** Възложителят не поставя и няма изискване за създаване на юридическо лице в случай, че избраният за Изпълнител участник е обединение, което не е самостоятелно юридическо лице.

**1.2.2.** Не се допускат промени в състава на обединението след крайния срок за подаване на офертите.

**1.2.3.** В процедура за възлагане на обществена поръчка едно физическо или юридическо лице може да участва само в едно обединение.

**1.2.4.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**1.2.5.** При участие на обединения, които не са юридически лица, съответствието с критериите за подбор се доказва от обединението - участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1.2.6.** Свързани лица по смисъла на **§** **2, т. 45 от Допълнителните разпоредби на ЗОП** не могат да бъдат самостоятелни участници в настоящата процедура.

**1.3.** Участник (икономически оператор), който участва самостоятелно, но ще ползва един или повече подизпълнители, представя попълнен отделен еЕЕДОП за всеки един от подизпълнителите.

**1.3.1.** Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част II от еЕЕДОП. Ако полето е попълнено с „Да“ се представя еЕЕДОП за всеки подизпълнител надлежно попълнен и подписан от лицата по чл. 40, ал. 1 от ППЗОП. В еЕЕДОП подизпълнителят/лите посочват информацията, изисквана съгласно раздел А и Б от част II и попълват част III „Основания за изключване“. В случай, че при изпълнение на поръчката участникът ще ползва подизпълнители, посочените критерии за подбор се прилагат за подизпълнителите, съобразно вида и дела от поръчката, които те ще изпълняват.

**1.3.2.** На основание чл. 66, ал. 1 от ЗОП, в случай, че участниците ползват подизпълнители, следва да се представят доказателство за поетите от подизпълнителите задължения.

**1.3.3.** В случай, че при изпълнението на обществената поръчка участникът ще използва подизпълнител, след сключване на договора с него и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**1.3.4.** Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 1 и 2, в срок до три дни от неговото сключване.

**1.4.** Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите, свързани с икономическото и финансовото състояние, техническите и професионалните способности, представя отделен еЕЕДОП за всяко едно от **третите лица**.

**1.4.1.** Третите лица трябва да отговарят на съответните капацитет и критериите за подбор, за доказването на които участникът се позовава на техния ресурс, както и за тях не следва да са налице основанията за отстраняване.

**1.4.2.** Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

*По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.*

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**1.4.3.** Възложителят изисква от участника да замени посоченото от него трето лице, ако то не отговаря на някое от условията, поради промяна в обстоятелства преди сключване на договора за обществена поръчка.

**1.4.4.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 1.4.1 и т. 1.4.2.

Участникът (икономически оператор) попълва Раздел „В“ „Информация относно използването на капацитета на други субекти“ на част II от еЕЕДОП. Ако полето е попълнено с „Да“ се представя еЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В еЕЕДОП се посочва информацията, изисквана съгласно раздел А и Б от част II, попълва се част III „Основания за изключване“ и част IV „Критерии за подбор“ само по отношение на ресурса, който се предоставя за използване.

В случай, че участникът ще ползва капацитета на трети лица, той трябва да може да докаже, че ще разполага с техните ресурси, като представи в офертата документи за поетите от третите лица задължения.

**2.** **Условия за допустимост на участниците**

**2.1.** Възложителят отстранява от участие в процедура за възлагане на обществена поръчка участник, когато:

2.1.1. е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс; /чл.54, ал.1, т.1 от ЗОП/;

2.1.2. е осъден с влязла в сила присъда за престъпление, аналогично на тези по т. 1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган;

Точка 2.1.3. не се прилага в случаите, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000.00 лв. /чл.54, ал.5 от ЗОП/

2.1.4. е налице неравнопоставеност в случаите по чл. 44, ал. 5 ЗОП;

2.1.5. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критерии за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал.  
3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата  
миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен /чл.54, ал.1, т.6 от ЗОП/;

2.1.7. е налице конфликт на интереси, по смисъла на §2, т.21 от ДР на ЗОП, който не  
може да бъде отстранен; /чл.54, ал.1, т.7 от ЗОП/;

*Забележка: Информация относно липсата или наличието на обстоятелства по т. 2.1. се попълва в ЕЕДОП както следва:*

*Информация относно липсата или наличието на обстоятелства по т. 2.1.1. се попълва:*

*В Част III, Раздел А участникът следва да предостави информация относно присъди за следните престъпления:*

1. Участие в престъпна организация *- по чл. 321 и 321а от НК;*
2. Корупция *- по чл. 301 - 307 от НК;*
3. Измама *- по чл. 209 - 213 от НК;*
4. Терористични престъпления или престъпления, които са свързани с терористични дейности - *по чл. 108а, ал. 1 от НК;*
5. Изпиране на пари или финансиране на тероризъм *- по чл. 253, 253а, или 253б от НК и по чл. 108а, ал. 2 от НК;*
6. Детски труд и други форми на трафик на хора *- по чл. 192а или 159а - 159г от НК.*

*В Част III, Раздел Г участникът следва да предостави информация относно присъди за престъпления по чл. 194 - 208, чл. 213 а - 217, чл. 219 - 252 и чл. 254а - 260 от НК.*

*Участниците посочват информация за престъпления, аналогични на посочените в т. 2.1.1 при наличие на присъда в друга държава членка или трета страна.*

*Информация относно липсата или наличието на обстоятелства по т. 2.1.3. се попълва в Част III, Раздел Б от ЕЕДОП.*

*Информация относно липсата или наличието на обстоятелства по т. 2.1.4., 2.1.5., 2.1.6. и 2.1.7. се попълва в Част III, Раздел В от ЕЕДОП.*

*Информация относно липсата или наличието на обстоятелства по т. 2.1.1 за престъпления по чл.172 и чл. 352 - 353е от НК се попълва в Част III, Раздел В, поле 1 от ЕЕДОП. При отговор „Да“ участникът посочва:*

* *Дата на влизане в сила на присъдата и фактическото и правното основание за постановяването й;*
* *Срока на наложеното наказание.*

**2.2.** Основанията по т. 2.1.1, 2.1.2. и 2.1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

В случаите по т. 2.2, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 2.1.1, 2.1.2. и 2.1.7 се отнасят и за това физическо лице.

**2.3.** Възложителят отстранява от участие в процедура за възлагане на обществена поръчка участник, за когото е налице някое от следните обстоятелства:

2.3.1. е обявен в несъстоятелност или е в производство по несъстоятелност, или е в  
процедура по ликвидация, или е сключил извънсъдебно споразумение с кредиторите си по  
смисъла на чл. 740 от Търговския закон, или е преустановил дейността си, а в случай че  
участникът е чуждестранно лице - се намира в подобно положение, произтичащо от сходна  
процедура, съгласно законодателството на държавата, в която е установен; /чл. 55, ал. 1, т. 1  
от ЗОП/;

**2.3.2.**е лишен е от правото да упражнява определена професия или дейност съгласно законодателството на държавата, в която е извършено деянието;

**2.3.3.** доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

**2.3.4.** опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

***Забележка: Информация относно липсата или наличието на обстоятелства по т. 2.3.1. – т. 2.3.4. се попълват в Част III, Раздел В от ЕЕДОП.***

**2.4.** Други основания за отстраняване

Възложителят ще отстрани от участие в процедурата:

**2.4.1.** Участници, които са свързани лица.

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

*Забележка:* *Информация относно липсата или наличието на обстоятелства по т. 2.4.1 се попълва в Част III, Раздел Г от ЕЕДОП.*

**2.4.2.** Участник,за който са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен когато са налицеусловията на чл. 4 от същия закон.

*Забележка: Информацията относно наличието или липсата на обстоятелства по чл. 3, т. 8 и чл. 4 от ЗИФОДРЮПДРСЛТДС се декларира от участниците в Част III: Основания за изключване, Раздел Г от ЕЕДОП.*

**2.4.3.** Не се допуска до участие в процедурата и се отстранява участник, за когото са налице обстоятелства по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ), а именно:

а. Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.

б. Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по б. „а“ е станало съдружник, притежава дялове или е управител или член на орган на управление или контрол след освобождаването му от длъжност.

*Забележка: Информацията относно наличието или липсата на обстоятелства по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ) се декларира от участниците в Част III: Основания за изключване, Раздел Г от ЕЕДОП.*

**2.4.4.** участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията за участие;

**2.4.5.**Участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани със социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

**2.4.6.** Участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП.

**2.4.7.** Участник, подал оферта, която не отговаря на условията за представяне, включително за форма, начин и срок.

**2.4.8.** Участник, който след покана от Възложителя, не удължи или не потвърди срока на валидност на офертата си, се отстранява от участие.

**2.4.9.** Участник, който е предложил единични цени за изпълнение на поръчката, по-високи от максимално допустимите от Възложителя в настоящата документация за участие;

**2.4.10.** Участник, който е нарушил забраната по чл. 101, ал. 9 или 10 от ЗОП;

**2.5.** Когато участникът предвижда участието на подизпълнители при изпълнение на поръчката или ще ползва ресурсите на трети лица, посочените по горе изисквания се прилагат и по отношение на подизпълнителите и на третите лица.

**Когато е налице необходимост от защита на личните данни или при различие в обстоятелствата, свързани с личното състояние на лицата, за които се отнасят основанията за отстраняване, информацията относно въпросните обстоятелства се попълва в отделен еЕЕДОП, подписан от съответното лице.**

Уточнение: Участник, за когото са налице основанията за отстраняване има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. изяснил изчерпателно фактите и обстоятелствата, като активно е съдействал на компетентните органи и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.

Участниците са длъжни да уведомят писмено Възложителя в 3-дневен срок от настъпване на някое от обстоятелствата посочени по-горе.

**3. Критерии за подбор на участниците**

**3.1. Общи условия**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Когато участникът е обединение, което не е юридическо лице, еЕЕДОП се подава от всеки от участниците в обединението. При необходимост от деклариране на обстоятелства, относими към обединението, еЕЕДОП се подава и за обединението.

В случай, че участникът предвижда участието на подизпълнители при изпълнение на поръчката или ще ползва ресурсите на трети лица:

- Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

- Третите лица трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен еЕЕДОП.

**3.2. Изисквания относно икономическото и финансовото състояние на участниците:**

**Възложителят не поставя изисквания.**

**3.3. Изисквания относно техническите възможности и/или квалификация за изпълнение на обществената поръчка.**

**3.3.1. Опит:**

**За обособена позиция № 1:**

**3.3.1.1.** Участникът следва за последните три години, считано от датата на подаване на офертата, да е изпълнил най-малко една дейност - услуга с предмет, идентичен или сходен с тези на поръчката.

Под **„сходен предмет с тези на поръчката дейности - услуги”** се имат предвид дейности/услуги, свързани с провеждане на чуждоезиково обучение за възрастни.

Под **„изпълнена”** следва да се разбира тази услуга, чието изпълнение е приключило преди датата на подаване на офертата, независимо от датата на възлагането ѝ.

**За Обособена позиция № 3:**

**3.3.1.2.** Участникът следва за последните три години, считано от датата на подаване на офертата, да е изпълнил най-малко една дейност - услуга с предмет, идентичен или сходен с тези на поръчката.

Под **„сходен предмет с тези на поръчката дейности - услуги”** се имат предвид дейности/услуги, свързани с провеждане на чуждоезиково обучение за възрастни във виртуална среда.

Под **„изпълнена”** следва да се разбира тази услуга, чието изпълнение е приключило преди датата на подаване на офертата, независимо от датата на възлагането ѝ.

**3.3.1.3.** Обстоятелствата по т. 3.3.1.1. и 3.3.1.2. се удостоверяват в Част IV, Раздел В, т. 1б) от ЕЕДОП с посочване на информация за услугите с предмет, идентичен или сходен с тези на поръчката, с посочване на стойностите, датите и получателите или с посочване на общодостъпен безплатен източник, от където тази информация може да бъде получена.

*В случаите на чл. 67, ал. 5 и ал. 6 от ЗОП изискването се доказва със* *списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.*

**3.3.2. Участниците следва да разполагат с екип от експерти с определена професионална компетентност за изпълнение на поръчката.**

**3.3.2.1.Минималните изисквания към ключовите експерти са, както следва:**

**За обособена позиция № 1:**

С оглед спецификата на поръчката, всеки участник следва да предложи 12 (дванадесет) експерти, които да осигурят изискуемото ниво на изпълнение, имайки предвид комплексността на поръчката и нейните характерни специфики, произтичащи от обхвата и съдържанието на чуждоезиковите обучения, заедно със съпътстващите предмета на договора дейности и изпълняваните във връзка с тях дейности от страна на персонала на бъдещия изпълнител. Изисквания към специфичен професионален опит (брой участия в провеждането на обучения/преподаване на съответния език – английски или френски за възрастни) за преподавателите са, както следва:

|  |  |  |
| --- | --- | --- |
| **№** | **Експерт** | **Минимален брой участия в провеждането на обучения/преподаване/курсове – участникът следва да опише в какви обучения/преподаване/курсове и др. подобни са участвали предложените експерти.** |
| 1. | Ръководител на екипа с висше образование | **3** |
| 2. | **Един преподавател** по английски език за юристи с висше образование с професионално направление филология по английски език, съгласно ПМС № 125/24.06.2002 г. относно класификатора на областите на висшето образование и професионалните направления или еквивалентна образователна степен, придобита в България или чужбина | **2** |
| 3. | **Един преподавател** по френски език за юристи с висше образование с професионално направление филология по френски език, съгласно ПМС № 125/24.06.2002 г. относно класификатора на областите на висшето образование и професионалните направления или еквивалентна образователна степен, придобита в България или чужбина |
| 4. | **Петима преподаватели** по английски език с висше образование с професионално направление филология по английски език, съгласно ПМС № 125/24.06.2002 г. относно класификатора на областите на висшето образование и професионалните направления или еквивалентна образователна степен, придобита в България или чужбина |
| 5. | **Трима преподаватели** по френски език с висше образование с професионално направление филология по френски език, съгласно ПМС № 125/24.06.2002 г. относно класификатора на областите на висшето образование и професионалните направления или еквивалентна образователна степен, придобита в България или чужбина |
| 6. | **Експерт – Логистично осигуряване на обученията** без изискване за образование, т. е. допустимо е всякакъв вид образование |

**Забележка:** Допустимо е един преподавател да води няколко различни курса. Не е допустимо експертите да са по-малко от изискуемите 12 такива.

**Забележка:** Разходите за възнагражденията на експертите са за сметка на изпълнителя на обществената поръчка.

**Важно уточнение !!!**

**Избраният за изпълнител участник може да предлага на Възложителя замяна на посочен в офертата експерт само, ако предложеният нов експерт покрива същите изисквания за професионален опит, на база на които е възложена поръчката.**

**За Обособена позиция № 3:**

С оглед спецификата на поръчката, всеки участник следва да предложи **6 (шестима) експерти**, които да осигурят изискуемото ниво на изпълнение, имайки предвид комплексността на поръчката и нейните характерни специфики, произтичащи от обхвата и съдържанието на чуждоезиковите обучения, заедно със съпътстващите предмета на договора дейности и изпълняваните във връзка с тях дейности от страна на персонала на бъдещия изпълнител. Изисквания към специфичен професионален опит (брой участия в провеждането на обучения/преподаване на общ английски език за възрастни) за преподавателите са, както следва:

|  |  |  |
| --- | --- | --- |
| **№** | **Експерт** | **Минимален брой участия в провеждането /присъствено или във виртуална среда/ на обучения/преподаване/курсове – участникът следва да опише в какви обучения/преподаване/курсове и др. подобни са участвали предложените експерти.** |
| 1. | **Ръководител на екипа** с висше образование | **3** |
| 2. | **Петима** преподаватели по английски език с висше образование с професионално направление филология по английски език, съгласно ПМС № 125/24.06.2002 г. относно класификатора на областите на висшето образование и професионалните направления или еквивалентна образователна степен, придобита в България или чужбина | **2** |

**Забележка:** Допустимо е един преподавател да води няколко различни курса. Не е допустимо експертите да са по-малко от изискуемите 6 такива.

**Забележка:** Разходите за възнагражденията на експертите са за сметка на изпълнителя на обществената поръчка.

**Важно уточнение !!!**

**Избраният за изпълнител участник може да предлага на Възложителя замяна на посочен в офертата експерт само, ако предложеният нов експерт покрива същите изисквания за професионален опит, на база на които е възложена поръчката.**

**Доказване на посочените изисквания**

Документи за доказване на изискванията за участие в Обособена позиция № 1 и 3 обективирани в т. 3.3.2.1 съгласно чл. 64, ал. 1, т. 6 от ЗОП - списък на персонала, който ще изпълнява поръчката и/или на членовете на ръководния състав, които ще отговарят за изпълнението, както и документи, които доказват професионалната компетентност на лицата.

***Обстоятелствата по т. 3.3.2.1 се удостоверява в Част ІV, раздел В, т. 6 на ЕЕДОП.***

*В случаите на чл. 67, ал. 5 и ал. 6 от ЗОП се доказва с представяне на списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионалната компетентност на лицата.*

*Под „документи, които доказват професионалната компетентност на лицата“ участниците следва да разбират: документи, от които може да се удостовери съответствието на експертите със заложените изисквания за професионален опит, като например удостоверения, референции, служебни бележки или други документи, които участниците сметнат за подходящи.*

1. **Гаранции.**

**4.1.1.** Гаранцията за изпълнение на всеки един от сключените договори е в размер на 3% от стойността на съответната обособена позиция без ДДС.

**4.1.2.** Гаранция за обезпечаване на авансово предоставени средства.

След сключването на договора Изпълнителят, преди да получи аванс, избраният за изпълнител участник следва да представи документ, от който да е видно, че е осигурил гаранция, равняваща се на 50 % от стойността на авансовото плащане без ДДС. Изпълнителят избира сам формата на гаранцията, която да обезпечи авансово предоставените средства.

**4.2.** Гаранцията може да бъде под формата на:

* + 1. парична сума,преведена по банкова сметка на Възложителя:

IBAN: BG11BNBG96613300174101,

BIC: BNBGBGSD,

БАНКА: БНБ

или

* + 1. безусловна и неотменяема банкова гаранция, издадена в полза на Възложителя със срок на валидност не по-малък от 30 дни след изтичане срока на договора.

или

**4.2.3.** застраховка, която обезпечава изпълнението чрез покритие на отговорността на Изпълнителя.

*Забележка: Когато участникът, определен за Изпълнител, избере да представи гаранция за изпълнение под формата на застраховка, която обезпечава изпълнението чрез покритие на отговорността на Изпълнителя, то застраховката следва да отговаря на следните изисквания:*

* *застрахователната сума по застраховката следва да бъде равна на 3% (три процента) от стойността на договора за конкретната обособена позиция без ДДС;*
* *застраховката трябва да бъде сключена за конкретния договор и в полза на НИП;*
* *застрахователната премия трябва да е платима при писмено искане от Възложителя при пълно или частично неизпълнение на задължения на участника, избран за Изпълнител на задълженията му по договора;*
* *застраховката трябва да е със срок на валидност най-малко 30 дни след срока на изпълнение на договора;*
* *Всички елементи на застрахователния договор се съгласуват и одобряват предварително от Възложителя, както и предварително се одобрява избраният застраховател. Всички разходи по сключване на застрахователния договор са за сметка на изпълнителя. Изпълнителят е длъжен да заплаща дължимите премии към застрахователя за да поддържа застрахователно покритие в размер на 3 % от прогнозната стойност на договора за срока на неговото действие и 1 (един) месец след изтичането му така, че размерът на получената от Възложителя гаранция да не бъде по-малък от определения в настоящата процедура;*

**4.3.** Участникът сам избира формата на гаранцията за изпълнение на договора.

**4.4.** Когато гаранцията е представена под формата на парична сума или банкова гаранция, то тогава тя може да се предостави от името на Изпълнителя за сметка на трето лице– гарант.

**4.5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**4.6.** Участникът, определен за Изпълнител на обществена поръчка, представя банковата гаранция или платежния документ за внесената по банков път гаранция за изпълнение на договора или застрахователната полица преди подписването на договора за възлагане на обществената поръчка.

**4.7.** Условията и сроковете за задържане или освобождаване на гаранцията за изпълнение се уреждат в договора за възлагане на обществената поръчка.

*Забележка: Участникът/Изпълнителят трябва да предвиди и заплати таксите по откриване и обслужване на гаранциите така, че размерът на получената от Възложителя гаранция да не бъде по-малък от определения в процедурата/договора размер.*

РАЗДЕЛ III. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

**Изисквания при оформяне и представяне на офертите**

**1. Подготовка на офертата:**

**1.1.** Участниците трябва да проучат всички указания и условия за участие, дадени в документацията за участие.

**1.2.** При изготвяне на офертата всеки участник трябва да се придържа точно към обявените от Възложителя условия.

**1.3.** Отговорността за правилното разучаване на документацията за участие се носи единствено от участниците.

**1.4.** Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

**1.5.** До изтичането на срока за подаване на офертите всеки участник в процедурата може да промени, допълни или да оттегли офертата си.

**1.6.** Всеки участник в процедурата има право да представи само една оферта.

**1.7.** Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

**1.8.** Офертата не може да се предлага във варианти.

**1.9.** Условията на представените образци в документацията са задължителни за участниците.

**1.10.** Офертата се подписва от лицето, представляващо участника или от надлежно упълномощено лице или лица, упълномощаването, на които е описано в представения ЕЕДОП.

**1.11.** С подаване на офертата, участниците се съгласяват с всички условия на възложителя, в т.ч. с определения от него срок на валидност на офертата и с проекта на договор.

**1.12.** Всеки участник има право да подаде оферта само за една обособена позиция**;**

**1.13.** Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се публикува от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка;

**2. Изисквания към съдържанието на офертата:**

**2.1.** Офертата се представя на български език в запечатана, непрозрачна опаковка от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя. Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, а когато е приложимо – и обособената позиция, за която се подават документите.

Опаковката включва документите по чл. 39, ал. 2 и ал. 3, т. 1, б. „б” и „д” от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

**2.2.** Ако за участник се установи липса, непълнота или несъответствие на информацията с изискванията към личното му състояние или критериите за подбор, посочени в настоящите указания, ще бъде отстранен от участие в процедурата по възлагане на обществената поръчка при спазване на разпоредбите на чл. 54, ал. 7 – 10 от ППЗОП.

**2.3.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции съгласно търговската регистрация или упълномощени за това лица. Във втория случай се изисква да се посочи в еЕЕДОП-а обема на представителната власт;

в) по предложението не се допускат никакви вписвания между редовете, изтривания или корекции.

**3. Съдържание на** **Опаковката:**

**3.1. Опис на представените документите**, съдържащи се в офертата, подписан от участника – попълва се ***Образец № 1***.

**3.2.** **Електронен единен европейски документ за обществени поръчки (еЕЕДОП)** за участника в съответствие с изискванията на закона и условията на Възложителя, а когато е приложимо – еЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – попълва се ***по образец за всяка обособена позиция, публикуван като самостоятелен електронен файл към документацията за участие на Профила на купувача;***

**3.2.1. Указание за подготовка на еЕЕДОП:**

**3.2.1.1.** При подаване на оферта участникът декларира липсата на основанията за отстраняване и съответствие с критериите за подбор чрез представяне на електронен единен европейски документ за обществени поръчки (еЕЕДОП). В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

***Важно:***

***Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.***

**3.2.1.2.** Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен еЕЕДОП, който съдържа информацията по т. 3.2.1.1.

**3.2.1.3.** В случай че участникът е обединение, което не е юридическо лице, еЕЕДОП се представя за всяко физическо и/или юридическо лице, включено в състава на обединението. При деклариране на обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава еЕЕДОП за тези обстоятелства.

**3.2.1.4.** Единният европейски документ за обществени поръчки се предоставя в електронен вид по образец, утвърден с акт на Европейската комисия. За подписване на еЕЕДОП се прилага МУ-4 от 02.03.2018 г., находящо се на следния адрес: <http://www.aop.bg/fckedit2/user/File/bg/practika/MU4_2018.pdf> .

**3.2.1.5.** В еЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.

**3.2.1.6.** Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54. ал. 1, т. 1, 2 и 7 от ЗОП се попълва в отделен ЕЕДОП за всяко или за някои от лицата.

В случаите по т. 3.2.1.6., когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект.

Когато документи, свързани с участие в обществени поръчки, се подават от лице, което представлява участника по пълномощие, в еЕЕДОП се посочва информация относно обхвата на представителната му власт.

**3.2.1.7.** Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.;

**3.2.1.8.** При необходимост от деклариране на обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

Когато за участник е налице някое от основанията по чл. 54, ал. 1 ЗОП или посочените от Възложителя основания по чл. 55, ал. 1 ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

**3.3. Документи за доказване на предприетите мерки за надеждност,** когато е приложимо.

**3.3.1.** Участник, за когото са налице основания по чл. 54, ал. 1 и посочените от Възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

**3.3.1.1.** е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

**3.3.1.2.** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**3.3.1.3.** е изяснил изчерпателно фактите и обстоятелствата, като активно е съдействал на компетентните органи и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

**3.3.1.4.** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

**3.3.2. Като доказателства за надеждността на участника се представят следните документи:**

**3.3.2.1.** по отношение на обстоятелството по чл. 56, ал. 1, т. 1, 2 и 4 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

**3.3.2.2.** по отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

***Важно:***

***Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.***

***В случай, че предприетите от участника мерки са достатъчни, за да се гарантира неговата надеждност, Възложителят не го отстранява от процедурата.***

***Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.***

***Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.***

**3.4. Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка
  + уговаряне на солидарна отговорност, когато такава не е предвидена съгласно приложимото законодателство.

**3.5. Техническо предложение,** съдържащо:

**3.5.1.** предложение за изпълнение на поръчката в съответствие с техническите спецификации и изискванията на Възложителя, съобразено с критериите за възлагане и относимо за конкретната обособена позиция, както следва:

***Образец № 3 - за Обособена позиция № 1;***

***Образец № 3а за Обособена позиция № 3***

**3.5.2.** Къмобразеца натехническо предложение участниците следва да представят своето предложение за начина на изпълнение на обособената позиция, за която подават оферта, в съответствие с техническите спецификации и изискванията на Възложителя.

При изготвянето на техническото предложение участниците следва да се съобразят с изискванията на Възложителя:

А) При изготвянето на техническото предложение участниците следва да се съобразят с изискванията на Възложителя:

**Обособена позиция № 1:**

Предложението за изпълнение на обществената поръчка се изготвя съобразно заложените изисквания в техническата спецификация и документацията за участие. Участникът описва в свободен текст предложението си за качественото изпълнение на предмета на поръчката и посочва изпълнението на всички останали изисквания на Възложителя, в т.ч. цялата изискуема информация. В предложението си участникът следва да посочи начина на изпълнение на поръчката – методът на обучение, начина на организиране на обученията, брой обучаеми, които ще бъдат включени в една група, учебните материали, които ще бъдат ползвани, както и но не само, начина на осъществяване на комуникацията с обучаемите и Възложителя.

**Обособена позиция № 3:**

Предложението за изпълнение на обществената поръчка се изготвя съобразно заложените изисквания в техническата спецификация и документацията за участие. Участникът описва в свободен текст предложението си за качественото изпълнение на предмета на поръчката и посочва изпълнението на всички останали изисквания на Възложителя, в т.ч. цялата изискуема информация. В предложението си участникът следва да посочи начина на изпълнение на поръчката – платформата, която ще се ползва, методът на обучение, начина на организиране на обученията, брой обучаеми, които ще бъдат включени в една група, учебните материали, които ще бъдат ползвани, както и но не само, начина на осъществяване на комуникацията с обучаемите и Възложителя.

Б) Ако техническото предложение не отговаря на изискванията посочени в техническите спецификации, нормативните уредби и указанията на Възложителя в настоящата документация, участникът ще бъде отстранен от участие.

**4. Съдържание на ПЛИК "Предлагани ценови параметри "**

**а) „Ценово предложение за …… ” -** попълват се, както следва:

***Образец № 4 за Обособена позиция № 1;***

***Образец № 4а за Обособена позиция № 3*** – в оригинал, подписано от представляващия участника или упълномощено лице.

Извън плика с надпис "Предлагани ценови параметри" не трябва да е посочена никаква информация относно цената.

При изготвянето на ценовото предложение участниците следва да се съобразят с максимално разполагаемия финансов ресурс на Възложителя за изпълнение на предмета на настоящата поръчка, който е в размер на обявената максимална прогнозна стойност без ДДС, както и на отделните максимални единични цени. Оферти на участниците, които надхвърлят обявения финансов ресурс за съответната обособена позиция или обявените максимални единични цени за един участник, ще бъдат отстранени като неотговарящи на предварително обявените условия на поръчката.

Участници, които и по какъвто начин са включили някъде в офертата си извън плика "Предлагани ценови параметри" елементи, свързани с предлаганата цена (или части от нея), ще бъдат отстранени от участие в процедурата.

**5. Запечатване**

**5.1.** Документите се представят в запечатана непрозрачна опаковка, върху която се посочва:

**Национален институт на правосъдието**

**гр. София, ул. „Екзарх Йосиф“ № 14**

**О Ф Е Р Т А**

**За участие в открита процедура за възлагане на обществена поръчка**

**с предмет: “…………………………………………………………………………. ”, за Обособена позиция № ……………..**

**Оферта от: …………………………………………………**

***/наименование на участника, вкл. съдружниците в обединението………………/***

**Адрес за кореспонденция: …………………..**

**Телефон: …………………………**

**Факс: ……………………………..**

**e-mail: ……………………………**

**5.2.** Опаковката включва документите, посочени в т. 3 „Съдържание на опаковката“, както и отделен запечатан непрозрачен плик с надпис „Предлагани ценови параметри“, който съдържа ценовото предложение.

**6. Място и срок за подаване на оферти**

**6.1.** Документите, свързани с участието в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка на адрес: София, 1000, ул. „Екзарх Йосиф” № 14

**6.2.** Срокът за подаване на оферти е посочен в обявлението.

**6.3.** Всеки участник следва да осигури своевременното получаване на офертата от Възложителя.

**6.4.** До изтичане на срока за получаване на оферти, всеки участник може да промени, допълни или оттегли офертата си.

**6.5.** Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“ (с входящ номер);

**6.6.** Срокът на валидност на офертите е времето, през което участниците са обвързани с условията на представените от тях оферти. Срокът на валидност на офертите е 180 календарни дни, считано от датата, определена за краен срок за подаване на оферти. Възложителят кани участниците да удължат срока на валидност на офертите, когато той не е изтекъл. Когато срокът е изтекъл, възложителят кани участниците да потвърдят валидността на офертите си за определен от него нов срок. Участник, който не удължи или не потвърди срока на валидност на офертата си, ще бъде отстранен от участие.

**7. Приемане и връщане на оферти**

**7.1.** За получените оферти за участие при Възложителя се води регистър, в който се отбелязват: 1. подател на офертата за участие; 2. номер, дата и час на получаване; 3. причините за връщане на офертата, когато е приложимо.

При получаване на офертата върху опаковката по чл. 47, ал. 2 от ППЗОП се отбелязват поредният номер, датата и часът на получаването, за което на приносителя се издава документ.

**7.2.** Оферти, които са представени след изтичане на крайния срок за получаване или в незапечатана опаковка или в опаковка с нарушена цялост, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

**7.3.** Когато към момента на изтичане на крайния срок за получаване на офертите, посочен в обявлението за оповестяване на поръчката, пред мястото, определено за тяхното подаване все още има чакащи лица, те се включват в списък, който се подписва от представител на Възложителя и присъстващите лица. Офертите на лицата от списъка се приемат.

**7.4.** Не се допуска приемане на оферти от лица, които не са включени в списъка по т. 7.3.

**8. Отваряне на офертите**

**8.1.** Офертите ще бъдат отворени, разгледани, оценени и класирани от комисия, която ще започне своята работа в часа и на датата, посочени в Обявлението за обществената поръчка в сградата на НИП. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

**8.2.** Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

РАЗДЕЛ IV. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

**1. Комисия за провеждане на откритата процедура**

**1.1.** Възложителят назначава комисия за провеждане на откритата процедура след изтичане на срока за приемане на офертите.

**1.2.** Възложителят определя за членове на комисията лица, които нямат конфликт на интереси с участниците.

**1.3.** Членовете на комисията са длъжни да пазят в тайна обстоятелствата, които са узнали във връзка със своята работа в комисията.

**1.4.** Членовете на комисията представят на Възложителя декларация за съответствие на изискванията по т. 1.2 след получаване на списъка с участниците и на всеки етап от процедурата, когато настъпи промяната в декларираните обстоятелства.

**1.5.** Всеки член на комисията е длъжен да си направи самоотвод, когато установи, че по обективни причини не може да изпълнява задълженията си или е възникнал конфликт на интереси.

**1.6.** Комисията започва работа след получаване на представените оферти и протокола по чл. 48, ал. 6 от ППЗОП.

**2. Публично отваряне на офертите**

**2.1.** Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

**2.1.1.** Представителят на участника се допуска след удостоверяване на неговата самоличност и представяне на съответните пълномощни (ако не е законен представител).

**2.1.2.** Присъстващите представители вписват имената си и се подписват в изготвен от комисията списък, удостоверяващ тяхното присъствие.

**2.2.** Комисията отваря запечатаните непрозрачни опаковки по реда на тяхното постъпване и оповестява тяхното съдържание.

**2.3.** Най-малко трима от членовете й подписват техническото предложение и плика с надпис „Предлагани ценови параметри“.

**2.4.** Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри".

С извършване на действията по т. 2.2 -2.4 приключва публичната част от заседанието на комисията. Комисията продължава своята работа в закрито заседание.

**3. Действия на комисията след отваряне на офертите**

**3.1.** Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от Възложителя, и съставя протокол.

**3.2.** Когато установи липса, непълнота или несъответствие на информацията, включително нередовност или фактическа грешка или несъответствие с изискванията към личното състояние или критериите за подбор, комисията ги посочва в протокола по т. 3.1. и изпраща протокола на всички участници в деня на публикуването му в профила на купувача

**3.3.** В срок до 5 работни дни от получаването на протокола по т. 3.1. участниците, по отношение на които е констатирано несъответствие или липса на информация, могат да представят на комисията нов еЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

Възможността се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на Възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 от ЗОП, новият еЕЕДОП може да бъде подписан от едно от лицата, които могат самостоятелно да представляват участника.

**3.4.** След изтичането на срока по т. 3.3 комисията пристъпва към разглеждането на допълнително представените документи относно съответствието на участниците с изискванията към личното състояние и критериите за подбор, поставени от Възложителя.

**3.5.** При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

**3.6.** Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

**3.7.** Комисията разглежда допуснатите оферти и проверява за тяхното съответствие с предварително обявените условия. Одобрените предложения се оценяват съобразно съответните показатели в методиката за оценка.

**4. Отваряне на ценовите оферти**

**4.1.** Ценовото предложение на участник, чиято оферта не отговаря на изискванията на Възложителя, не се отваря.

**4.2.** Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.

**4.3.** Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по т. 2.1. Комисията обявява резултатите от оценяването на офертите по другите показатели, отваря ценовите предложения и ги оповестява.

**5. Отстраняване на участници в процедурата**

Комисията предлага за отстраняване от участие в процедурата участник, съгласно разпоредбите на ЗОП и ППЗОП.

**6. Искане на обосновка по чл. 72, ал. 1 от ЗОП**

**6.1.** Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, Възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

**6.2.** Обосновката по т. 6.1 може да се отнася до:

1. икономическите особености на производствения процес, на предоставяните услуги или на строителния метод;

2. избраните технически решения или наличието на изключително благоприятни условия за участника за предоставянето на услугите;

3. оригиналност на предложеното от участника решение по отношение на услугите;

4. спазването на задълженията по чл. 115 от ЗОП;

5. възможността участникът да получи държавна помощ.

**6.3.** Получената обосновка се оценява по отношение на нейната пълнота и обективност относно обстоятелствата по т. 6.2, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

**6.4.** Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

**6.5.** Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

**7. Оценка на офертите и класиране на участниците**

**7.1.** Комисията разглежда допуснатите оферти и ги оценява в съответствие с предварително обявените условия.

**7.2.** Комисията класира участниците по степента на съответствие на офертите с предварително обявените от Възложителя условия.

**7.3.** В случай че комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по изгодно предложение по показатели извън предложената цена, сравнени в низходящ ред съобразно тяхната тежест.

**7.4.** Комисията провежда публично жребий за определяне на Изпълнител между класираните на първо място оферти, на основание чл. 58, ал. 3 от ППЗОП.

**7.5.** Действията на комисията се протоколират, като резултатите от работата й се отразяват в доклад.

РАЗДЕЛ V. ОБЯВЯВАНЕ НА РЕШЕНИЕТО ЗА ИЗБОР НА ИЗПЪЛНИТЕЛ

**1. Определяне на Изпълнител на обществената поръчка**

**1.1.** В 10-дневен срок от утвърждаване на доклада Възложителят издава решение за определяне на Изпълнител или за прекратяване на процедурата.

**1.2.** Възложителят определя за Изпълнител на поръчката участник, за когото са изпълнени следните условия:

1. не са налице основанията за отстраняване от процедурата,освен в случаите по чл. 54, ал. 3, и отговаря на критериите за подбор, а когато е приложимо - и на недискриминационните правила и критерии за намаляване броя на кандидатите;

2. офертата на участника е получила най-висока оценка при прилагане на предварително обявените от Възложителя условия и избрания критерий за възлагане.

**2. Прекратяване на процедурата**

Възложителят прекратява процедурата за възлагане на обществената поръчка с мотивирано решение в случаите, определени в чл. 110, ал. 1 от ЗОП.

VІ. СКЛЮЧВАНЕ НА ДОГОВОР

**1. Сключване на договор**

**1.1.** Възложителят сключва договор с участника, класиран на първо място и определен за Изпълнител.

**1.2.** При отказ на участника, класиран на първо място, да сключи договор, Възложителят може да измени влязлото в сила решение в частта за определяне на Изпълнител и с мотивирано решение да определи за Изпълнител втория класиран участник и да сключи договор с него.

**1.3.** Договорът се сключва в съответствие с проекта на договор, представен в документацията и включва всички предложения от офертата на участника, въз основа на които е определен за изпълнител. Когато за изпълнител е определено обединение, участниците в обединението носят солидарна отговорност за изпълнение на договора за обществената поръчка.

##### 1.4. В случай че определеният Изпълнител е неперсонифицирано обединение на физически и/или юридически лица, договорът за обществена поръчка се сключва, след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи, съгласно законодателството на държавата, в която обединението е установено.

**1.5.** Възложителят няма право да сключва договор преди изтичане на 14 дни от уведомяването на заинтересованите участници за решението за определяне на Изпълнител.

**1.6.** Възложителят няма право да сключва договор с избрания изпълнител преди влизане в сила на всички решения по процедурата, освен когато е допуснато предварително изпълнение.

**1.7.** Лицето, определено за Изпълнител, трябва да отговаря на изискванията и ограниченията по документацията и към момента на сключване на договора за възлагане на обществената поръчка.

**2. Документи, които избраният изпълнител представя при сключване на договора**

**2.1.** Преди сключването на договора, участникът, определен за Изпълнител, представя следните документи:

а) документ за регистрация в съответствие с изискването по чл. 10, ал. 2 от ЗОП *(когато е приложимо);*

б) документи за доказване на липсата на основания за отстраняване съгласно изискванията на чл. 58, ал. 1 от ЗОП:

*1. За обстоятелствата по чл.54, ал. 1, т. 1 от ЗОП – свидетелство за съдимост;*

*2. За обстоятелствата по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на Възложителя и на участника;*

*3. За обстоятелствата по чл. 54, ал. 1, т. 6 от ЗОП – удостоверение от органите на ИА“Главна инспекция по труда“;*

*Забележка: Когато в удостоверението се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.*

*4. За обстоятелството по чл. 55, ал. 1, т. 1 от ЗОП – удостоверение, издадено от Агенцията по вписванията.*

в) актуални документи, удостоверяващи съответствието с поставените критерии за подбор:

*1.**Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга;*

*2.* *Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата;*

г) гаранция за изпълнение на договора;

**2.2.** Когато обстоятелствата в документите по т. 2.1, б. „б” са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят няма право да ги изисква.

**2.3.** Когато участникът, определен за Изпълнител, е чуждестранно лице, той представя съответния документ по т. 2.1, б. „б”, издаден от компетентен орган, съгласно законодателството на държавата, в която участникът е установен.

**2.4.** Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен.

**2.5.** Когато клетвената декларация няма правно значение според съответния национален закон, участникът представя официално заявление, направено пред компетентен орган в съответната държава.

**3. Сключване на договор с подизпълнител**

**3.1.** Изпълнителят/ите сключват договор за подизпълнение с подизпълнителите, посочени в офертата.

**3.2.** В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 13 ЗОП.

**3.3.** Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

РАЗДЕЛ VII. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

1. **Общи указания - разяснения**

**1.1**. Лицата могат да поискат писмено от Възложителя разяснения по условията за обществената поръчка до 10 дни преди изтичане на срока за получаване на офертите.

**1.2.** Разясненията се публикуват в профила на купувача на Възложителя в 4-дневен срок от получаване на искането. В разяснението не се посочва лицето, направило запитването.

**2. Разходи по подготовка на офертата**

Всички разходи, свързани с участието в откритата процедура за възлагане на обществената поръчка, включително и разходите във връзка с проучванията и запознаването с обекта, са изцяло за сметка на заинтересованите лица, съответно на участниците.

**3. Обмяна на информация**

**3.1.** При промяна в посочения адрес и факс за кореспонденция, участниците са длъжни в срок до 24 часа надлежно да уведомят Възложителя.

**3.2.** Органите, длъжностните лица, консултантите и експертите, имащи отношение към провеждането на процедурата, нямат право да разгласяват информация относно извършваните от тях действия по или във връзка с откритата процедура, освен в случаите и по реда, определени с документацията и законодателството.

**3.3.** Възложителят на обществената поръчка уведомява всеки участник за всяко свое решение, имащо отношение към неговото участие в процедурата, в тридневен срок от издаването им.

**3.4.** Решенията по т. 3.3 се изпращат:

1. на адрес, посочен от участника:

а) на електронна поща, като съобщението, с което се изпращат, се подписва с електронен подпис или

б) чрез пощенска или друга куриерска услуга с препоръчана пратка с обратна разписка;

2. по факс.

**3.5.** Избраният от Възложителя начин трябва да позволява удостоверяване на датата на получаване на решението.

**3.6.** Когато решението не е получено от участника по някой от начините, посочени в т. 3.4, Възложителят публикува съобщение до него в профила на купувача. Решението се смята за връчено от датата на публикуване на съобщението.

##### РАЗДЕЛ VIII. ЗАКЛЮЧИТЕЛНИ УСЛОВИЯ

1. **Подлежащи на обжалване актове**

Всяко решение на Възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

**2. Подаване на жалба**

**2.1.** Жалба може да подаде всяко заинтересовано лице в 10-дневен срок, съгласно чл.197 от ЗОП.

**2.2.** Жалба се подава до Комисията за защита на конкуренцията с копие до Възложителя, чието решение, действие или бездействие се обжалва.

**3. Сроковете, посочени в тази документация се изчисляват, както следва:**

**3.1.** При определяне на срокове, които са в дни и се броят след определено действие или събитие, не се брои деня на настъпване на действието или събитието.

**3.2.** Когато срокът изтича определено число дни преди известен ден, този ден се взема предвид при определяне на датата, до която се извършва съответното действие. Когато последният ден от срока е неприсъствен, срокът изтича в първия присъствен ден.

**3.3.** Последният ден на срока изтича в момента на приключване на работното време на Възложителя.

**4. Сроковете в документацията са в календарни дни.** Когато срокът е в работни дни, това е изрично указано при посочването на съответния срок.

**5. Информация за задълженията, свързани с данъци и осигуровки, закрила на заетостта и условията на труд**

Участниците могат да получат необходимата информация за задълженията, свързани с данъци и осигуровки, закрила на заетостта и условията на труд, които са в сила в Република България и относими към услугите, предмет на поръчката, както следва:

5.1. Относно задълженията, свързани с данъци и осигуровки:

Национална агенция по приходите:

Информационен телефон на НАП: 0700 18 700;

Интернет адрес: [www.nap.bg](http://www.nap.bg/)

5.2. Относно задълженията, свързани със закрила на заетостта и условията на труд:

Министерство на труда и социалната политика:

Интернет адрес: [http://www.mlsp.govemment.bg](%20http://www.mlsp.govemment.bg) София 1051, ул. Триадица № 2, Телефон: 02 8119 443.